CELEX: 52017PC0162
Language: el
Date: 2017-04-06
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρόκειται να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής που συγκροτήθηκε με την περιφερειακή σύμβαση για πανευρωμεσογειακούς προτιμησιακούς κανόνες καταγωγής όσον αφορά το αίτημα της Ουκρανίας να καταστεί συμβαλλόμενο μέρος της εν λόγω σύμβασης

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 6.4.2017
            COM(2017) 162 final
            2017/0072(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρόκειται να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής που συγκροτήθηκε με την περιφερειακή σύμβαση για πανευρωμεσογειακούς προτιμησιακούς κανόνες καταγωγής όσον αφορά το αίτημα της Ουκρανίας να καταστεί συμβαλλόμενο μέρος της εν λόγω σύμβασης
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Η περιφερειακή σύμβαση για πανευρωμεσογειακούς προτιμησιακούς κανόνες καταγωγής
                  1
                (στο εξής «η σύμβαση») θεσπίζει διατάξεις σχετικά με την καταγωγή των προϊόντων που αποτελούν αντικείμενο εμπορίου στο πλαίσιο σχετικών συμφωνιών που έχουν συναφθεί μεταξύ των συμβαλλόμενων μερών.
            
            
               Το άρθρο 5 παράγραφος 1 της σύμβασης προβλέπει ότι τρίτα μέρη δύνανται να καταστούν συμβαλλόμενα μέρη στη σύμβαση, υπό την προϋπόθεση ότι μεταξύ της υποψήφιας χώρας ή εδάφους και ενός τουλάχιστον από τα συμβαλλόμενα μέρη υφίσταται συμφωνία ελεύθερων συναλλαγών σε ισχύ, η οποία προβλέπει προτιμησιακούς κανόνες καταγωγής. Προς τον σκοπό αυτό, στο άρθρο 5 παράγραφοι 2 και 3 της σύμβασης απαιτείται από το τρίτο μέρος να υποβάλλει γραπτό αίτημα προσχώρησης στον θεματοφύλακα της σύμβασης, ο οποίος, εν συνεχεία, πρέπει να υποβάλλει το αίτημα στη Μεικτή Επιτροπή προς εξέταση. Το άρθρο 2 παράγραφος 2 της σύμβασης προβλέπει ότι, για τους σκοπούς της σύμβασης, ως «τρίτο μέρος» νοείται κάθε γειτονική χώρα ή έδαφος που δεν είναι συμβαλλόμενο μέρος.
            
            
               Στις 12 Σεπτεμβρίου 2016 η Ουκρανία υπέβαλε στον θεματοφύλακα της σύμβασης (τη Γενική Γραμματεία του Συμβουλίου της ΕΕ) τη γραπτή της αίτηση προσχώρησης στη σύμβαση.
            
            
               Οι ουκρανικές αρχές επιβεβαίωσαν ότι η Ουκρανία έχει συνάψει συμφωνία ελεύθερων συναλλαγών με αρκετά συμβαλλόμενα μέρη, ιδίως με την ΕΕ, τα κράτη ΕΖΕΣ, την πρώην Γιουγκοσλαβική Δημοκρατία της Μακεδονίας και το Μαυροβούνιο. Κατά συνέπεια, η Ουκρανία πληροί την προϋπόθεση που προβλέπεται στο άρθρο 5 παράγραφος 1 της σύμβασης, ώστε να καταστεί συμβαλλόμενο μέρος. 
            
            
               Το αίτημα θα πρέπει συνεπώς να υποβληθεί στη Μεικτή Επιτροπή της σύμβασης για την έκδοση απόφασης με την οποία καλείται η Ουκρανία να προσχωρήσει στη σύμβαση, σύμφωνα με το άρθρο 4 παράγραφος 3 στοιχείο β) της σύμβασης.  Η θέση που πρόκειται να λάβει η ΕΕ στο πλαίσιο της Μεικτής Επιτροπής θα πρέπει να καθοριστεί από το Συμβούλιο.
            
            
               Σύμφωνα με την Επιτροπή, για την προσχώρηση της Ουκρανίας δεν απαιτούνται μεταβατικά μέτρα, όπως αναφέρεται στο άρθρο 4 παράγραφος 3 στοιχείο γ) της σύμβασης.
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Η νομική βάση της πρότασης απόφασης του Συμβουλίου είναι το άρθρο 207 σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ).
            
            
               Το άρθρο 218 παράγραφος 9 της ΣΛΕΕ προβλέπει ότι, όταν σε όργανο που συνιστάται από διεθνή συμφωνία χρειάζεται να ληφθεί απόφαση που παράγει έννομα αποτελέσματα, το Συμβούλιο, μετά από πρόταση της Επιτροπής ή του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας, εκδίδει απόφαση για τον καθορισμό της θέσης που θα πρέπει να ληφθεί εξ ονόματος της Ευρωπαϊκής Ένωσης. 
            
            
               Η απόφαση που πρόκειται να ληφθεί από τη Μεικτή Επιτροπή της σύμβασης εμπίπτει σε αυτή τη διάταξη.
            
            
               •Επικουρικότητα (σε περίπτωση μη αποκλειστικής αρμοδιότητας)
            
            
               Η πρόταση εμπίπτει στην αποκλειστική αρμοδιότητα της Ένωσης. 
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Διαβουλεύσεις με τα ενδιαφερόμενα μέρη
            
            
               Τα συμβαλλόμενα στη σύμβαση μέρη και τα κράτη μέλη ενημερώθηκαν σχετικά με το αίτημα που υποβλήθηκε από την Ουκρανία κατά τη συνεδρίαση της Μεικτής Επιτροπής της σύμβασης στις 28 Σεπτεμβρίου 2016.
            
         
         
            
               •Συλλογή και χρήση εμπειρογνωσίας
            
            
               Δεν υπήρξε ανάγκη προσφυγής σε εξωτερικούς εμπειρογνώμονες.
            
            
               •Εκτίμηση επιπτώσεων
            
            
               Επιπλέον, δεν χρειάστηκε να εκπονηθεί εκτίμηση επιπτώσεων, δεδομένου ότι η προσχώρηση τρίτου μέρους στη σύμβαση υπόκειται μόνο στην προϋπόθεση ότι υφίσταται συμφωνία ελεύθερων συναλλαγών σε ισχύ με τουλάχιστον ένα από τα συμβαλλόμενα μέρη της σύμβασης.
            
            
               2017/0072 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρόκειται να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής που συγκροτήθηκε με την περιφερειακή σύμβαση για πανευρωμεσογειακούς προτιμησιακούς κανόνες καταγωγής όσον αφορά το αίτημα της Ουκρανίας να καταστεί συμβαλλόμενο μέρος της εν λόγω σύμβασης
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η περιφερειακή σύμβαση για πανευρωμεσογειακούς προτιμησιακούς κανόνες καταγωγής («η σύμβαση»), η οποία ορίζει τους κανόνες σχετικά με την καταγωγή των προϊόντων που αποτελούν αντικείμενο εμπορίου στο πλαίσιο των συναφών συμφωνιών που έχουν συναφθεί μεταξύ των συμβαλλόμενων μερών, τέθηκε σε ισχύ την 1η Δεκεμβρίου 2012.
            
            
               (2)Το άρθρο 5 παράγραφος 1 της σύμβασης προβλέπει ότι τρίτα μέρη δύνανται να καταστούν συμβαλλόμενα μέρη στη σύμβαση, υπό την προϋπόθεση ότι μεταξύ της υποψήφιας χώρας ή εδάφους και ενός τουλάχιστον από τα συμβαλλόμενα μέρη υφίσταται συμφωνία ελεύθερων συναλλαγών σε ισχύ, η οποία προβλέπει προτιμησιακούς κανόνες καταγωγής.
            
            
               (3)Προς τον σκοπό αυτό, στο άρθρο 5 παράγραφοι 2 και 3 της σύμβασης απαιτείται από το τρίτο μέρος να υποβάλλει γραπτό αίτημα προσχώρησης στον θεματοφύλακα της σύμβασης, ο οποίος, εν συνεχεία, πρέπει να υποβάλλει το αίτημα στη Μεικτή Επιτροπή προς εξέταση.
            
            
               (4)Στις 12 Σεπτεμβρίου 2016 η Ουκρανία υπέβαλε στον θεματοφύλακα της σύμβασης γραπτή αίτηση προσχώρησης στη σύμβαση.
            
            
               (5)Η Ουκρανία έχει συνάψει συμφωνία ελεύθερων συναλλαγών με αρκετά συμβαλλόμενα μέρη στη σύμβαση και πληροί, ως εκ τούτου, την προϋπόθεση που προβλέπεται στο άρθρο 5 παράγραφος 1 της σύμβασης, ώστε να καταστεί συμβαλλόμενο μέρος.
            
            
               (6)Σύμφωνα με το άρθρο 4 παράγραφος 3 στοιχείο β) της σύμβασης, η Μεικτή Επιτροπή εγκρίνει με σχετική απόφαση προσκλήσεις προς τρίτα μέρη να προσχωρήσουν στη σύμβαση.
            
            
               (7)Η θέση που πρόκειται να λάβει η Ευρωπαϊκή Ένωση στο πλαίσιο της Μεικτής Επιτροπής θα πρέπει να είναι να ψηφίσει υπέρ μιας απόφασης με την οποία καλείται η Ουκρανία να προσχωρήσει στη σύμβαση,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
         
         
            
               Άρθρο 1
            
            
               Η θέση που πρόκειται να λάβει η Ευρωπαϊκή Ένωση στο πλαίσιο της Μεικτής Επιτροπής της περιφερειακής σύμβασης για πανευρωμεσογειακούς προτιμησιακούς κανόνες καταγωγής, όσον αφορά το αίτημα της Ουκρανίας να καταστεί συμβαλλόμενο μέρος της εν λόγω σύμβασης, βασίζεται στο σχέδιο απόφασης της Μεικτής Επιτροπής που επισυνάπτεται στην παρούσα απόφαση. 
            
            
               Οι εκπρόσωποι της Ένωσης στη Μεικτή Επιτροπή μπορούν να συμφωνήσουν σε ελάσσονες αλλαγές στο σχέδιο απόφασης χωρίς περαιτέρω απόφαση του Συμβουλίου.
            
            
               Άρθρο 2
            
            
               Μετά την έκδοσή της, η απόφαση της Μεικτής Επιτροπής δημοσιεύεται στην Επίσημη Εφημερίδα της Ευρωπαϊκής Ένωσης.
            
            
               Άρθρο 3
            
            
               Η παρούσα απόφαση αρχίζει να ισχύει την ημερομηνία της έκδοσής της.
            
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  ΕΕ L 54 της 26.2.2013, σ. 4.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 6.4.2017
            COM(2017) 162 final
            ΠΑΡΑΡΤΗΜΑ
            της
            Πρότασης απόφασης του Συμβουλίου
            σχετικά με τη θέση που πρόκειται να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής που συγκροτήθηκε με την περιφερειακή σύμβαση για πανευρωμεσογειακούς προτιμησιακούς κανόνες καταγωγής όσον αφορά το αίτημα της Ουκρανίας να καταστεί συμβαλλόμενο μέρος της εν λόγω σύμβασης
            
               
         
         
            
               Σχέδιο 
               ΑΠΟΦΑΣΗ αριθ. 1/2017
               
                  ΤΗΣ ΜΕΙΚΤΗΣ ΕΠΙΤΡΟΠΗΣ ΤΗΣ ΠΕΡΙΦΕΡΕΙΑΚΗΣ ΣΥΜΒΑΣΗΣ για πανευρωμεσογειακούς προτιμησιακούς κανόνες καταγωγής 
            
            
               της xx xx 2017
            
            
               όσον αφορά το αίτημα της Ουκρανίας να καταστεί συμβαλλόμενο μέρος της περιφερειακής σύμβασης για πανευρωμεσογειακούς προτιμησιακούς κανόνες καταγωγής
            
            
               Η Μεικτή Επιτροπή,
            
            
               Έχοντας υπόψη την περιφερειακή σύμβαση για πανευρωμεσογειακούς προτιμησιακούς κανόνες καταγωγής
                  1
               ,
            
            
               Εκτιμώντας τα ακόλουθα:
            
            
               (1)Το άρθρο 5 παράγραφος 1 της περιφερειακής σύμβασης για πανευρωμεσογειακούς προτιμησιακούς κανόνες καταγωγής («η σύμβαση») προβλέπει ότι τρίτα μέρη δύνανται να καταστούν συμβαλλόμενα μέρη στη σύμβαση, υπό την προϋπόθεση ότι μεταξύ της υποψήφιας χώρας ή εδάφους και ενός τουλάχιστον από τα συμβαλλόμενα μέρη υφίσταται συμφωνία ελεύθερων συναλλαγών σε ισχύ, η οποία προβλέπει προτιμησιακούς κανόνες καταγωγής.
            
            
               (2)Στις 12 Σεπτεμβρίου 2016 η Ουκρανία υπέβαλε στον θεματοφύλακα της σύμβασης γραπτή αίτηση προσχώρησης στη σύμβαση.
            
            
               (3)Η Ουκρανία έχει συνάψει συμφωνία ελεύθερων συναλλαγών με αρκετά συμβαλλόμενα μέρη στη σύμβαση και πληροί την προϋπόθεση που προβλέπεται στο άρθρο 5 παράγραφος 1 της σύμβασης, ώστε να καταστεί συμβαλλόμενο μέρος.
            
            
               (4)Σύμφωνα με το άρθρο 4 παράγραφος 3 στοιχείο β) της σύμβασης, η Μεικτή Επιτροπή εγκρίνει με σχετική απόφαση προσκλήσεις προς τρίτα μέρη να προσχωρήσουν στη σύμβαση,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η Ουκρανία καλείται να προσχωρήσει στην περιφερειακή σύμβαση για πανευρωμεσογειακούς προτιμησιακούς κανόνες καταγωγής.
            
            
               Άρθρο 2
            
            
               Η παρούσα απόφαση αρχίζει να ισχύει στις … .
            
            
               Βρυξέλλες,
            
            
                  Για τη Μεικτή Επιτροπή
            
            
                  Ο Πρόεδρος
            
            
         
         
            
                  
                     (1)
                  ΕΕ L 54 της 26.2.2013, σ. 4.